paragraph_text: Jedan od najtrofejnijih hrvatskih automobilista. Okosnica je osnivanja 1993. auto-moto kluba koji nosi ime po njegovom nadimku, AMK Skok Racing iz Brtonigle.YouTube Kanal Kreator TV: Svijet autosporta E81 Edi Milokanović  Video: 30 minuta. Objavljeno 4. ožujka 2019. (pristupljeno 8. studenoga 2019.) Iz mjesta vozača prešao je u organiziranje manifestacija. Na njegovu su se inicijativu 1990. godine ljudi našli i organizirao se opet Istarski rally, njemu najdraža utrka. Kad je vidio mali odaziv, odlučio je biti organizator i ne dopustiti da se ikad više dogodi da bude tako malo sudionika. Zato sve do danas organizira brojne manifestacije, mnogobrojne utrke među kojima je Rally Poreč. Svojim životnim djelom smatra rallycross stazu u Gambetićima, gdje je uz njegov napor došla i pomoć lokalne samouprave i poduzeća.